**Vyhodnotenie medzirezortného pripomienkového konania**

Zákon, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov

|  |  |
| --- | --- |
| Spôsob pripomienkového konania |   |
| Počet vznesených pripomienok, z toho zásadných | 19 /9 |
| Počet vyhodnotených pripomienok | 19 |
|  |  |
| Počet akceptovaných pripomienok, z toho zásadných | 8 /5 |
| Počet čiastočne akceptovaných pripomienok, z toho zásadných | 2 /1 |
| Počet neakceptovaných pripomienok, z toho zásadných | 9 /3 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Ministerstvo financií Slovenskej republiky | 4 (2o,2z) | 0 (0o,0z) |  |  |
| 2. | Ministerstvo investícií, regionálneho rozvoja a informatizácie Slovenskej republiky | 1 (0o,1z) | 0 (0o,0z) |  |  |
| 3. | Ministerstvo kultúry Slovenskej republiky | 1 (1o,0z) | 0 (0o,0z) |  |  |
| 4. | Ministerstvo školstva, vedy, výskumu a športu Slovenskej republiky | 2 (2o,0z) | 0 (0o,0z) |  |  |
| 5. | Ministerstvo životného prostredia Slovenskej republiky | 3 (2o,1z) | 0 (0o,0z) |  |  |
| 6. | Odbor aproximácie práva sekcie vládnej legislatívy Úradu vlády SR | 2 (2o,0z) | 0 (0o,0z) |  |  |
| 7. | Úrad vlády Slovenskej republiky | 6 (1o,5z) | 0 (0o,0z) |  |  |
| 8. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 9. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 10. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 11. | Ministerstvo dopravy a výstavby Slovenskej republiky | 0 (0o,0z) | 0 (0o,0z) | x |  |
| 12. | Štatistický úrad Slovenskej republiky (Úrad vlády Slovenskej republiky, odbor legislatívy ostatných ústredných orgánov štátnej správy) | 0 (0o,0z) | 0 (0o,0z) | x |  |
| 13. | Ministerstvo spravodlivosti Slovenskej republiky - Sekcia legislatívy | 0 (0o,0z) | 0 (0o,0z) | x |  |
| 14. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 15. | Úrad pre normalizáciu, metrológiu a skúšobníctvo Slovenskej republiky (Úrad vlády Slovenskej republiky, odbor legislatívy ostatných ústredných orgánov štátnej správy) | 0 (0o,0z) | 0 (0o,0z) | x |  |
| 16. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 17. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 18. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 19. | Ministerstvo vnútra Slovenskej republiky | 0 (0o,0z) | 0 (0o,0z) | x |  |
| 20. | Národná banka Slovenska | 0 (0o,0z) | 0 (0o,0z) | x |  |
| 21. | Asociácia zamestnávatelských zväzov a združení Slovenskej republiky | 0 (0o,0z) | 0 (0o,0z) | x |  |
| 22. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 23. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) | x |  |
| 24. | Ministerstvo spravodlivosti Slovenskej republiky | 0 (0o,0z) | 0 (0o,0z) |  | x |
| 25. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) |  | x |
| 26. | Úrad pre verejné obstarávanie | 0 (0o,0z) | 0 (0o,0z) |  | x |
| 27. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) |  | x |
| 28. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 29. | Štatistický úrad Slovenskej republiky | 0 (0o,0z) | 0 (0o,0z) |  | x |
| 30. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 31. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 32. | Najvyšší súd Slovenskej republiky | 0 (0o,0z) | 0 (0o,0z) |  | x |
| 33. | Národná rada Slovenskej republiky | 0 (0o,0z) | 0 (0o,0z) |  | x |
| 34. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 35. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 36. | Združenie miest a obcí Slovenska | 0 (0o,0z) | 0 (0o,0z) |  | x |
| 37. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 38. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 39. | Republiková únia zamestnávateľov | 0 (0o,0z) | 0 (0o,0z) |  | x |
| 40. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 41. | Konferencia biskupov Slovenska | 0 (0o,0z) | 0 (0o,0z) |  | x |
| 42. | Asociácia priemyselných zväzov | 0 (0o,0z) | 0 (0o,0z) |  | x |
| 43. | Národný bezpečnostný úrad | 0 (0o,0z) | 0 (0o,0z) |  | x |
| 44. | Národné lesnícke centrum | 0 (0o,0z) | 0 (0o,0z) |  | x |
|  | Spolu | 19 (10o,9z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MFSR** | **Všeobecne**Návrh je potrebné zosúladiť s prílohou č. 1 Legislatívnych pravidiel vlády SR (v bode 5 úvodnej vete za slová „§ 20“ vložiť slová „vrátane nadpisu“, v poznámke pod čiarou k odkazu 88a uviesť konkrétne ustanovenie zákona č. 95/2019 Z. z.).  | O | A |  |
| **MFSR** | **K čl. I k bodu 6 (§ 20a ods. 2)**V § 20a ods. 2 sa navrhuje ustanoviť, že Pôdohospodárska platobná agentúra vykonáva kontrolu podľa zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov. Odporúčame zvážiť, aby sa táto kontrola vykonávala procesne podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. Využívanie procesných pravidiel finančnej kontroly a auditu podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov je univerzálnejšie voči subjektom, ktoré nie sú štátnymi orgánmi, resp. nespadajú do vecnej pôsobnosti zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov. Ak by sa pri výkone kontroly podľa § 20a ods. 2 návrhu zákona postupovalo procesne podľa zákona č. 10/1996 Z. z. a zároveň by bola vykonávaná aj finančná kontrola, prípadne aj audit podľa zákona č. 357/2015 Z. z., kontrolovaný subjekt/povinná osoba by bola nútená naštudovať si viacero právnych predpisov za účelom poznania svojich práv a povinností pri výkone jednotlivých foriem kontroly, čím by sa zvýšila aj administratívna náročnosť pre kontrolovaný subjekt/povinnú osobu. Vzhľadom na uvedené a s cieľom zabezpečenia právnej istoty a ochrany kontrolovaného subjektu/povinnej osoby, odporúčame zvážiť zavedenie procesného postupu podľa zákona č. 357/2015 Z. z.  | O | N | Pôdohospodárska platobná agentúra zisťuje údaje týkajúce sa alebo súvisiace s poľnohospodárskymi komoditami, poľnohospodárskymi výrobkami alebo potravinami vyrobenými z poľnohospodárskych komodít od účastníkov trhu, a to predovšetkým tým spôsobom, že si ich od účastníkov trhu vyžiada, a oni jej ich na základe vyžiadania poskytnú z titulu svojej informačnej povinnosti. Účelom kontroly zavedenej v návrhu zákona je overovanie správnosti a úplnosti údajov poskytovaných pôdohospodárskej platobnej agentúre účastníkmi trhu na jej požiadanie. Povaha a účel tejto kontroly sú teda diametrálne odlišné od povahy a účelu finančnej kontroly podľa § 2 písm. b) zákona č. 357/2015 Z. z. o finančnej kontrole a audite a o zmene a doplnení niektorých zákonov alebo auditu podľa § 2 písm. c) zákona č. 357/2015 Z. z. Z tohto dôvodu predkladateľ považuje za vhodnejšie pre kontrolný postup použiť ustanovenia všeobecného predpisu o kontrole v štátnej správe.  |
| **MFSR** | **Všeobecne**V doložke vybraných vplyvov je identifikovaný pozitívny aj negatívny vplyv na rozpočet verejnej správy. Pozitívny vplyv na rozpočet verejnej správy sa predpokladá v súvislosti so zavedením nových sankcií za nedodržanie povinností ustanovených v návrhu zákona. V analýze vplyvov na rozpočet verejnej správy, na zamestnanosť vo verejnej správe a financovanie návrhu (ďalej len „analýza vplyvov“) sa uvádza približný odhad príjmov kapitoly Ministerstva pôdohospodárstva a rozvoja vidieka SR (ďalej len „ministerstvo pôdohospodárstva“) z uložených nových pokút v roku 2021 v sume 1 000 eur a v rokoch 2022 a 2023 v sume 2 000 eur ročne. Negatívny vplyv na rozpočet verejnej správy v súvislosti s potrebou personálneho posilnenia a materiálneho zabezpečenia príslušného orgánu administrujúceho oznámenia a vykonávajúceho kontroly na mieste (Poľnohospodárska platobná agentúra) je kvantifikovaný v roku 2021 v sume 147 455 eur a v rokoch 2022 a 2023 v sume 121 455 eur ročne, kedy už nie sú započítané výdavky na technické vybavenie šiestich nových zamestnancov Poľnohospodárskej platobnej agentúry v sume 26 000 eur. V časti 9. doložky vybraných vplyvov sa uvádza, že negatívny vplyv návrhu zákona na rozpočet verejnej správy je čiastočne rozpočtovo zabezpečený, čo je v rozpore s vypracovanou analýzou vplyvov, kde sa v časti 2.1.1. Financovanie návrhu uvádza, že vplyvy na zamestnanosť a zodpovedajúce finančné prostriedky nie sú zabezpečené v rámci rozpočtu kapitoly ministerstva pôdohospodárstva na rok 2021 a nasledujúce roky. Žiadame preto všetky finančné vplyvy, ako aj vplyvy na zamestnanosť zabezpečiť v rámci schváleného limitu výdavkov a schváleného limitu počtu zamestnancov kapitoly ministerstva pôdohospodárstva na príslušné rozpočtové roky a v súlade s tým upraviť analýzu vplyvov, ako aj doložku vybraných vplyvov, v ktorej je potrebné v časti 9. označiť rozpočtovú zabezpečenosť vplyvov návrhu zákona na rozpočet verejnej správy ako možnosť „áno“. Predkladateľ v časti 13. doložky vybraných vplyvov pri vyhodnotení zásadnej pripomienky Ministerstva financií SR uplatnenej v rámci predbežného pripomienkového konania k navrhovanému navýšeniu počtu zamestnancov Poľnohospodárskej platobnej agentúry o šiestich nových zamestnancov argumentuje potrebou zabezpečenia bezporuchového spracúvania informácií poskytovaných Európskej komisii v širšom rozsahu od 1. januára 2021 v nadväznosti na nadobudnutie účinnosti vykonávacieho nariadenia Komisie (EÚ) 2019/1746 z 1. októbra 2019, ktorým sa mení vykonávacie nariadenie (EÚ) 2017/1185. Vzhľadom na dátum prijatia legislatívy EÚ si malo ministerstvo pôdohospodárstva uplatniť požiadavku na personálne posilnenie o šiestich nových zamestnancov v čase zostavovania návrhu rozpočtu verejnej správy na roky 2021 až 2023. Žiadame preto, aby sa v kapitole ministerstva pôdohospodárstva hľadali vnútorné úspory a aby sa všetky vplyvy za oblasť zamestnanosti zabezpečili v rámci schváleného limitu počtu zamestnancov na príslušné rozpočtové roky. Súčasne upozorňujeme, že vzhľadom na navrhovanú účinnosť návrhu zákona od 1. apríla 2021 je kvantifikovaný vplyv na štátny rozpočet v roku 2021 v rozpore s bodom C.13. uznesenia vlády SR č. 649 zo 14. októbra 2020 k návrhu rozpočtu verejnej správy na roky 2021 až 2023, a to nepredkladať v roku 2021 návrhy legislatívnych predpisov a iných materiálov, ktoré zakladajú nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2021 s rozpočtovými dôsledkami na štátny rozpočet alebo na iné rozpočty tvoriace rozpočet verejnej správy. Zároveň je vzhľadom na navrhovanú účinnosť zákona od 1. apríla 2021 potrebné kvantifikáciu osobných výdavkov na šiestich nových zamestnancov Poľnohospodárskej platobnej agentúry na rok 2021 upraviť tak, aby zodpovedala výdavkom vzťahujúcim sa na obdobie deviatich mesiacov roka 2021 (vo vypracovanej analýze vplyvov sú tieto osobné výdavky kvantifikované na 12 mesiacov). V súlade s § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a platnou Jednotnou metodikou na posudzovanie vybraných vplyvov žiadame v analýze vplyvov uviesť kvantifikáciu vplyvov na rozpočet verejnej správy na bežný rok a na tri nasledujúce rozpočtové roky, t. j. na roky 2021 až 2024.  | Z | ČA | Pripomienka v časti, ktorá sa týka kvantifikácie osobných výdavkov na šiestich nových zamestnancov Pôdohospodárskej platobnej agentúry na rok 2021, ako aj v časti, ktorá sa týka kvantifikácie vplyvov na rozpočet verejnej správy na bežný rok a na tri nasledujúce rozpočtové roky, t. j. na roky 2021 až 2024 bola akceptovaná: Pre rok 2021 je v analýze vplyvov na rozpočet verejnej správy uvedený objem osobných výdavkov pre 6 zamestnancov na obdobie 9 mesiacov a na roky 2022 až 2024 je objem osobných výdavkov kvantifikovaný na 12 mesiacov roka. Rovnako je v analýze vplyvov na rozpočet verejnej správy zapracovaná a uvedená kvantifikácia výdavkov na roky 2021 až 2024.Čo sa týka neakceptovania pripomienky v časti zabezpečenia finančných vplyvov v rámci schváleného limitu výdavkov a schváleného limitu počtu zamestnancov a namietaného rozporu návrhu zákona s bodom C.13. uznesenia vlády SR č. 649 zo 14. októbra 2020, predkladateľ uvádza:Finančné prostriedky na personálne a materiálne zabezpečenie plnenia úloh súvisiacich s návrhom zákona nie sú zabezpečené v rámci schválených limitov kapitoly MPRV SR na roky 2021 až 2023 a MPRV SR zároveň nedisponuje voľnými pracovnými miestami v rámci limitu počtu zamestnancov kapitoly. Vzhľadom na organizačné zmeny na Pôdohospodárskej platobnej agentúre sa pôvodný počet šiestich nových zamestnancov znižuje na štyroch nových zamestnancov (viď nižšie uvádzané skutočnosti).Vplyv návrhu zákona na rozpočet verejnej správy týkajúci sa navýšenia počtu zamestnancov a súvisiacich materiálnych a finančných požiadaviek nebolo možné v čase zostavovania návrhu rozpočtu verejnej správy na roky 2021 až 2023 predpokladať, vzhľadom na skutočnosť, že časť týchto požiadaviek, ako je uvedené v analýze vplyvov na rozpočet verejnej správy, na zamestnanosť vo verejnej správe a financovanie návrhu, súvisí s napĺňaním požiadaviek vyplývajúcich z Programového vyhlásenia vlády SR na roky 2020 – 2024 (osobitne vo vzťahu k trom novým zamestnancom, ktorí budú plniť úlohy v konaní o priamych podporách). Čo sa týka nových zamestnancov na úseku monitorovania trhu s poľnohospodárskymi komoditami, predpokladaný negatívny vplyv na rozpočet verejnej správy vzniká v dôsledku potreby vytvorenia nových štátnozamestnaneckých miest v služobnom úrade Pôdohospodárskej platobnej agentúry na zabezpečovanie spracúvania informácií poskytovaných Európskej komisii v širšom rozsahu podľa vykonávacieho nariadenia Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie v znení uplatňovanom od 1. januára 2021. Potreba vynaloženia finančných prostriedkov na zabezpečenie bezporuchového spracúvania týchto informácií sama o sebe nevyplýva z návrhu zákona, ale práve z vykonávacieho nariadenia (EÚ) 2017/1185 v znení uplatňovanom od 1. januára 2021. Navrhovaný zákon v tomto smere Pôdohospodárskej platobnej agentúre pre spracúvanie a poskytovanie informácií v širšom rozsahu ustanovuje len zodpovedajúcu právomoc a pôsobnosť, pričom na bezporuchové zabezpečenie týchto činností jednoducho Pôdohospodárska platobná agentúra bude potrebovať aj adekvátne personálne posilnenie. Pôdohospodárska platobná agentúra v rámci zberu a spracúvania údajov získavaných od účastníkov trhu doteraz ročne zozbierala a štatisticky vyhodnotila približne 12.400 formulárov od približne 240 účastníkov trhu. Zber týchto údajov prebieha na dennej, týždennej, mesačnej a ročnej báze. Od 1. januára 2021 sa však na základe začatia uplatňovania nových uvedených právnych predpisov Európskej únie celkové ročné zisťovanie týchto údajov navyšuje na úroveň, ktorá bude predstavovať zozbieranie a vyhodnotenie približne 15.100 formulárov od približne 280 účastníkov trhu ročne. Ročné navýšenie počtu hlásení Európskej komisii v rámci uvedených informačných povinností Slovenskej republiky tak bude od roku 2021 podľa predbežných prepočtov predstavovať nárast približne o 531 hlásení, čo je oproti súčasnému stavu navýšením viac ako o 60 %**.** Rozsah prác a činností súvisiacich s touto novou agendou nie je možné zabezpečiť s doterajším počtom zamestnancov v služobnom úrade Pôdohospodárskej platobnej agentúry zaradených na príslušnom organizačnom útvare „ATIS“ (7+1). Z dôvodu zabezpečenia plynulej kontinuity činností a rovnako zastupiteľnosti na pracovisku tak bude v roku 2021 tento útvar potrebné personálne posilniť minimálne o troch ďalších zamestnancov. Dvoch z nich už Pôdohospodárska platobná agentúra zabezpečila vnútroorganizačnou zmenou, v dôsledku ktorej došlo k presunu dvoch štátnozamestnaneckých miest na tento organizačný útvar. Chýbajúce tretie štátnozamestnanecké miesto však bude pre zabezpečenie bezporuchového spracúvania daných údajov na základe informačných povinností Slovenskej republiky vyplývajúcich z právnych predpisov Európskej únie potrebné vytvoriť. Dňa 10.3.2021 sa k neakceptovanej časti zásadnej pripomienky uskutočnilo on-line rozporové konanie za účasti zástupcov MFSR a MPRVSR. Rozpor nebol odstránený. Následne bola zásadná pripomienka prerokovaná na on-line rozporovom konaní dňa 19.4.2021 za účasti štátneho tajomníka MFSR Ing. Marcela Klimeka a štátneho tajomníka MPRVSR Ing. Andreja Gajdoša. Po prerokovaní zásadnej pripomienky a potreby vytvorenia nových štátnozamestnaneckých miest na Pôdohospodárskej platobnej agentúre sa na rozporovom konaní dohodlo, že MFSR bude súhlasiť s vytvorením štyroch nových štátnozamestnaneckých miest, avšak s tým, že rozpočtové krytie musí byť zabezpečené v rámci kapitoly MPRVSR na rok 2021. Záver: Rozpor bol odstránený.  |
| **MFSR** | **Všeobecne**Žiadame v doložke vybraných vplyvov identifikovať konkrétne úpravy informačného systému vyvolané návrhom zákona a doplniť detailný rozpočet vyvolaných IT výdavkov. V čl. I bode 5 sa navrhuje nové znenie § 20, pričom v odseku 4 sa uvádza, že „platobná agentúra spracúva a uchováva údaje, ktoré jej pri monitorovaní trhu poskytujú účastníci trhu prostredníctvom informačného systému podľa osobitného predpisu“. Podľa doložky vybraných vplyvov nebude mať predložený návrh vplyv na informatizáciu spoločnosti, t. j. na úpravu informačných systémov a služieb. V predloženom materiáli nie sú uvedené žiadne IT výdavky potrebné na úpravu informačného systému. Žiadame preto doplniť do doložky vybraných vplyvov konkrétne úpravy informačného systému vyvolané návrhom zákona vrátane detailného a overiteľného rozpočtu vyvolaných IT výdavkov s uvedením metodiky odhadu, jednotlivých tovarov a služieb, ich množstva, jednotkových cien a odhadovanej prácnosti a cien IT prác v rozdelení na externé a interné pozície.  | Z | A |  |
| **MIRRI SR** | **K doložke vplyvov**Vzhľadom na to, že materiál vykazuje vplyv na informatizáciu spoločnosti, žiadame v zmysle odôvodnenia v doložke vplyvov na informatizáciu spoločnosti vyznačiť „pozitívny“ vplyv a v nadväznosti na to vypracovať analýzu vplyvov na informatizáciu spoločnosti. ODÔVODNENIE: Predkladateľ v Čl. I. bod 5. navrhuje nové znenie § 20 ods. 4 kde okrem iného uvádza „spracúva a uchováva údaje, ktoré jej pri monitorovaní trhu poskytujú účastníci trhu, prostredníctvom informačného systému“. Na základe uvedeného bola v rámci PPK vznesená zásadná pripomienka. Predkladateľ uvedenú pripomienku z PPK neakceptoval. V stanovisku okrem iného uviedol „Na účely navrhovaného zákona sa nebude vytvárať nový informačný systém verejnej správy, pričom nový rozsah údajov požadovaných na základe vykonávacieho nariadenia (EÚ) 2017/1185 v znení uplatňovanom od 1. januára 2021 sa bude spracúvať v už existujúcom informačnom systéme verejnej správy.“ Z uvedeného je zrejmé, že sa jedná o „nový rozsah údajov“, čiže sa v existujúcom informačnom systéme musia vykonať zmeny/úpravy, ktoré zabezpečia zber nových údajov. V tejto súvislosti uvádzame, že aj zmena v IS znamená vplyv na informatizáciu spoločnosti, ktorú je potrebné uviesť v doložke vplyvov a analýze vplyvov. | Z | A |  |
| **MKSR** | K bodu 11: Vzhľadom na úvodnú vetu v § 38 ods. 4 je potrebné v písm. c) slovo „rozhodnutiu“ nahradiť slovami „ide o rozhodnutie“. Bod 20 odporúčame vypustiť pre nadbytočnosť vzhľadom na § 40 ods. 1 v spojení s § 23 ods. 1 zákona, v ktorom nie je uvedený § 49 správneho poriadku o lehotách pre rozhodnutie.  | O | N | 1. Uvedená formulácia je viazaná na súčasný odsek 7, ktorý sa po vložení nového odseku 3, bude označovať ako odsek 8. 2. Konanie v rámci spoločnej organizácie trhu s poľnohospodárskymi výrobkami nepatrí pod konanie o priamych podporách. Ide o samostatné konanie procesne podliehajúce režimu správneho poriadku, a preto je potrebné ustanoviť procesnú osobitosť pre toto konanie v § 40. |
| **MŠVVaŠSR** | **Čl. I bod 10.**Odporúčame zmeniť prvú vetu „Ak sa žiadateľovi rozhodnutím vo veci samej nevyhovuje v plnom rozsahu, rozhodne konajúci orgán o vylúčení odkladného účinku odvolania.“ napríklad takto: „Ak konajúci orgán nevyhovel žiadosti v plnom rozsahu, rozhodne o vylúčení odkladného účinku odvolania“ z dôvodu spresnenia textu a zároveň odporúčame celé ustanovenie v Čl. I bod 10. presunúť z § 34 do § 26 z dôvodu, že obsahovo sa navrhované ustanovenie týka rozhodnutia vo veci samej. | O | N | 1.Predkladateľ ponecháva pôvodné znenie: pojem žiadateľ je v zákone definovaný, no pojem žiadosť nie. Rovnako má predkladateľ za to, že bude vhodnejšie, ak právna norma jasne vyjadrí, že ide o rozhodnutie vo veci samej. 2. Podľa názoru predkladateľa je predmetné ustanovenie vhodné ponechať v § 34.  |
| **MŠVVaŠSR** | **Všeobecne** V nadväznosti na našu pripomienku k Čl. I bod 10 odporúčame legislatívno-technicky upraviť všetky body návrhu zákona, ktorých sa dotkne zmena číslovania odsekov v § 26 a § 34. | O | N | Vzhľadom na vyhodnotenie pripomienky k desiatemu novelizačnému bodu, nie je možné vykonať navrhovanú úpravu. |
| **MŽPSR** | **K bodu 14**Navrhnuté znenie žiadame preformulovať nasledovne: „ 14. V § 34 ods. 8 sa vypúšťa písmeno g).“. Odôvodnenie: Návrh nadväzuje na pripomienku č. 1 – vypustenie novelizačného bodu 10, nakoľko v prípade tohto vypustenia nedôjde k prečíslovaniu odseku 8 na odsek 9. Ide o legislatívno-technickú pripomienku.  | O | N | Vzhľadom na vyhodnotenie pripomienky k desiatemu novelizačnému bodu, nie je možné vykonať navrhovanú úpravu. |
| **MŽPSR** | **K bodom 7, 11 až 13:**Uvedené body žiadame z návrhu zákona vypustiť. Odôvodnenie: Návrh na vypustenie novelizačných bodov nadväzuje na pripomienku č. 1 - vypustenie novelizačného bodu 10 návrhu zákona. Ide o legislatívno-technickú pripomienku.  | O | N | Vzhľadom na vyhodnotenie pripomienky k desiatemu novelizačnému bodu, nie je možné vykonať navrhovanú úpravu. |
| **MŽPSR** | **K bodu 10**Uvedený bod žiadame z návrhu zákona vypustiť. Odôvodnenie: Zavedením navrhnutého nového znenia odseku 3 nedôjde k zabezpečeniu ochrany finančných záujmov EÚ (odkladným účinkom odvolania finančné záujmy EÚ nemôžu trpieť, pokiaľ vo veci nie je rozhodnuté s vyčerpaním všetkých dostupných možností). Zároveň znenie návrhu odporuje ustanoveniam § 35 zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (ďalej len zákon č. 280/2017 Z. z.“). Pokiaľ totiž odvolací orgán rozhodne v prospech žiadateľa, potom navrhnuté vylúčenie odkladného účinku odvolania spôsobí v ďalšom procesnom postupe zbytočný zmätok.  | Z | N | S cieľom zvýšiť likviditu poľnohospodárov je potrebné pristúpiť k navrhovanej úprave. Ochrana finančných záujmov EÚ bude zabezpečená prostredníctvom priamo uplatniteľnej legislatívy EÚ.Dňa 12.3.2021 sa uskutočnilo on-line rozporové konanie za účasti zástupcov MŽPSR a MPRVSR. Po prerokovaní pripomienky rozpor nebol odstránený. Následne bola zásadná pripomienka prerokovaná dňa 14.4.2021 na on-line rozporovom konaní za účasti štátneho tajomníka MŽPSR Mgr. Michala Kiču a štátneho tajomníka MPRVSR Ing. Andreja Gajdoša.Záver: Rozpor trvá. |
| **OAPSVLÚVSR** | **K predkladacej správe:** Nakoľko predkladaným návrhom zákona sa okrem iného v Čl. I bode 3 vykonávajú ustanovenia vykonávacieho nariadenia Komisie (EÚ) 2019/1746 z 1. októbra 2019, ktorým sa mení vykonávacie nariadenie (EÚ) 2017/1185, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, žiadame skutočnosť, že sa návrhom zabezpečuje implementácia ustanovení nariadenia do slovenského právneho poriadku uviesť v druhom odseku predkladacej správy.  | O | A |  |
| **OAPSVLÚVSR** | **K doložke zlučiteľnosti:** V bode 3 písm. b) doložky zlučiteľnosti žiadame uvádzať aj nasledovné sekundárne právne akty EÚ: vykonávacie nariadenie Komisie (EÚ) 2017/892 z 13. marca 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny v platnom znení; vykonávacie nariadenie Komisie (EÚ) 2016/1150 z 15. apríla 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013 pokiaľ ide o vnútroštátne podporné programy v sektore vinohradníctva a vinárstva; vykonávacie nariadenie Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach v platnom znení; a vykonávacie nariadenie Komisie (EÚ) 2019/1746 z 1. októbra 2019, ktorým sa mení vykonávacie nariadenie (EÚ) 2017/1185, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii.  | O | A |  |
| **ÚVSR** | **čl. I bod 10**Navrhujeme vypustiť novelizačný bod 10 v čl. I, ktorým sa v § 34 za odsek 2 vkladá nový odsek 3, ktorý znie: „Ak sa žiadateľovi rozhodnutím vo veci samej nevyhovuje v plnom rozsahu, rozhodne konajúci orgán o vylúčení odkladného účinku odvolania. Konajúci orgán pri rozhodovaní o vylúčení odkladného účinku odvolania zabezpečí ochranu finančných záujmov Európskej únie podľa § 13.“. Odôvodnenie: Z hľadiska ochrany finančných záujmov EÚ má prevencia svoj význam, keďže vo všeobecnosti je jednoduchšie predchádzať neoprávnenému vyplateniu finančných prostriedkov EÚ, ako ich následne od jednotlivých subjektov vymáhať. Na základe rozhodnutia o vylúčení odkladného účinku odvolania však bude časť priamej podpory priznanej orgánom konajúcim v prvom stupni vyplatená žiadateľovi aj v takom prípade, keď sa žiadateľ odvolá z dôvodu nepriznania zvyšnej časti žiadanej podpory, pričom ale odvolací orgán môže následne napadnuté rozhodnutie prvostupňového orgánu zmeniť alebo aj zrušiť. Z tohto pohľadu práve odkladný účinok odvolania plní vo vzťahu k ochrane finančných záujmov EÚ preventívnu funkciu, keďže prostriedky EÚ nie sú žiadateľovi vyplatené dovtedy, kým nie je v konaní o jeho žiadosti právoplatne rozhodnuté. V zmysle navrhovaného ustanovenia má konajúci orgán v rámci rozhodovania o vylúčení odkladného účinku síce zabezpečiť ochranu finančných záujmov EÚ podľa § 13, avšak spôsob, akým bude uvedené v tomto prípade zabezpečované, nie je v zákone ani v jeho dôvodovej správe bližšie špecifikovaný, pričom formulácia predmetného ustanovenia zároveň ani nepredpokladá možnosť voľby konajúceho orgánu o vylúčení odkladného účinku v určitom prípade nerozhodnúť. Likviditu poľnohospodárov navrhujeme preto riešiť inými spôsobmi, ktoré by nepredstavovali riziko pre finančné záujmy EÚ. Zároveň si pre úplnosť dovoľujeme upozorniť na to, že slovné spojenie „rozhodnutím vo veci samej nevyhovuje v plnom rozsahu“ zahŕňa okrem prípadu, kedy konajúci orgán v rozhodnutí žiadateľovi vyhovie len sčasti, aj prípad, kedy jeho žiadosti nevyhovie vôbec. V tomto druhom prípade však rozhodovanie o vylúčení odkladného účinku odvolania nemá opodstatnenie. | Z | N | S cieľom zvýšiť likviditu poľnohospodárov je potrebné pristúpiť k navrhovanej úprave. Ochrana finančných záujmov EÚ bude zabezpečená prostredníctvom priamo uplatniteľnej legislatívy EÚ.Dňa 10.3.2021 sa uskutočnilo on-line rozporové konanie za účasti zástupcov ÚVSR a MPRVSR. Po prerokovaní pripomienky rozpor nebol odstránený. Následne bola zásadná pripomienka prerokovaná dňa 16.4.2021 na on-line rozporovom konaní za účasti generálneho tajomníka služobného úradu ÚVSR Mgr. et Mgr. Mareka Vandráka a štátneho tajomníka MPRVSR Ing. Andreja Gajdoša. Záver: Rozpor trvá. |
| **ÚVSR** | **§13 ods. 4 zákona (nad rámec návrhu zákona)**V § 13 ods. 4 zákona č. 280/2017 Z. z. navrhujeme na konci vety pripojiť tieto slová: „a v prípade nezrovnalosti podľa osobitného predpisu 69) aj orgánu, ktorý zabezpečuje ochranu finančných záujmov Európskej únie 68).“. Odôvodnenie: Doplnením uvedeného ustanovenia chceme zabezpečiť, aby agentúra predkladala orgánu zabezpečujúcemu ochranu finančných záujmov Európskej únie správy o zistenej nezrovnalosti týkajúce sa tých nezrovnalostí, ktoré spĺňajú podmienky nahlasovania na Európsku komisiu podľa osobitného predpisu, a to pre účely plnenia jeho úloh, najmä v súvislosti s oznamovaním nezrovnalostí Európskej komisii. Zároveň si dovoľujeme uviesť, že ide o zosúladenie znenia so znením vo vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ktorý bol schválený uznesením vlády SR č. 21/2021.  | Z | A | Predkladateľ pripomienku akceptoval s tým, že sa vykoná úprava číslovania odkazov a poznámok pod čiarou (odkaz 69 bude označený ako odkaz 60a a odkaz 68 bude označený 60b; citácie v poznámkach pod čiarou k odkazom 60a a 60b budú zodpovedať tomu, čo je uvedené v doterajšom znení poznámok pod čiarou k odkazom 68 a 69 – pôjde len o legislatívno-technickú úpravu v dôsledku zapracovania zásadnej pripomienky).V súvislosti s návrhom na doplnenie znenia § 13 ods. 4 predkladateľ dodáva, že uvedené sa už vykonáva v zmysle delegovaného nariadenia (EÚ) 2015/1971 a vykonávacieho nariadenia (EÚ)2015/1975. Nahlasovanie nezrovnalostí v rámci SPP zabezpečuje Pôdohospodárska platobná agentúra na základe štvrťročných hlásení, ktoré sú zasielané na ÚV SR a na EK cez informačný systém IMS. |
| **ÚVSR** | **§13 ods. 5 zákona (nad rámec návrhu zákona)**V § 13 ods. 5 zákona č. 280/2017 Z. z. navrhujeme na konci vety pripojiť tieto slová: „a v prípade nezrovnalosti podľa osobitného predpisu69) aj orgánu, ktorý zabezpečuje ochranu finančných záujmov Európskej únie68).“. Odôvodnenie: Obdobne ako v rámci pripomienky k ustanoveniu § 13 ods. 4 chceme doplnením uvedeného ustanovenia zabezpečiť, aby ministerstvo pôdohospodárstva predkladalo orgánu zabezpečujúcemu ochranu finančných záujmov Európskej únie správy o zistenej nezrovnalosti týkajúce sa tých nezrovnalostí, ktoré spĺňajú podmienky nahlasovania na Európsku komisiu podľa osobitných predpisov, a to pre účely plnenia jeho úloh, najmä v súvislosti s oznamovaním nezrovnalostí Európskej komisii. Zároveň si dovoľujeme uviesť, že ide o zosúladenie znenia so znením vo vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ktorý bol schválený uznesením vlády SR č. 21/2021. | Z | A | Predkladateľ pripomienku akceptoval. V súvislosti s návrhom na doplnenie znenia § 13 ods. 5 predkladateľ dodáva, že uvedené sa už vykonáva v zmysle delegovaného nariadenia (EÚ) 2015/1971 a vykonávacieho nariadenia (EÚ)2015/1975. Nahlasovanie nezrovnalostí v rámci SPP zabezpečuje Pôdohospodárska platobná agentúra a základe štvrťročných hlásení, ktoré sú zasielané ÚV SR a na EK cez informačný systém IMS.Vzhľadom na skutočnosť, že odkaz na pojem orgán, ktorý zabezpečuje ochranu finančných záujmov, je uvedený v § 13 ods. 4, nie je z hľadiska legislatívnej techniky potrebné odkaz opakovať. |
| **ÚVSR** | **§13 ods. 9 zákona (nad rámec návrhu zákona)**V § 13 ods. 9 zákona č. 280/2017 Z. z. navrhujeme súčasné znenie nahradiť nasledovným znením: „V prípadoch hodných osobitného zreteľa sa správa o zistenej nezrovnalosti nepredkladá prijímateľovi podľa odsekov 4 a 5, ak je zo spáchania trestného činu, priestupku alebo iného správneho deliktu podozrivý a) prijímateľ, partner, štatutárny orgán, zamestnanec alebo osoba konajúca v mene a na účet prijímateľa alebo partnera, alebo b) štatutárny orgán, zamestnanec alebo osoba konajúca v mene a na účet agentúry alebo ministerstva pôdohospodárstva.“ Odôvodnenie: Podľa nášho názoru by malo byť cieľom súčasného ustanovenia v §13 ods. 9 zamedziť tomu, aby došlo k zmareniu alebo sťaženiu objasnenia a vyšetrenia veci v rámci konania orgánov činných v trestnom konaní tým, že by prijímateľ prostredníctvom správy o zistenej nezrovnalosti získal informácie o prebiehajúcich úkonoch orgánov činných v trestnom konaní. Máme zato, že pre dosiahnutie tohto cieľa by sa prijímateľovi nemala správa o zistenej nezrovnalosti zasielať už v tom momente, keď je prijímateľ, partner, štatutárny orgán, zamestnanec alebo osoba konajúca v mene a na účet prijímateľa alebo partnera podozrivá zo spáchania trestného činu, a nie až v momente, keď bol z trestného činu obvinený alebo odsúdený, kedy to už nie je opodstatnené. Preto súčasnú úpravu v § 13 ods. 9 považujeme za nedostatočnú a predkladáme uvedený návrh na jeho zmenu. Toto ustanovenie navrhujeme tiež rozšíriť aj na vyšetrovania a kontroly vykonávané zo strany iných subjektov, ktoré nie sú orgánmi činnými v trestnom konaní (napr. zo strany Protimonopolného úradu SR) a takto zamedziť zmareniu a objasneniu veci aj v rámci takýchto vyšetrovaní alebo kontrol. Rovnako vnímame potenciálne riziko úniku informácií, ak by sa prijímateľovi sprístupnila správa o zistenej nezrovnalosti, ktorá sa týka podozrenia zo spáchania trestného činu, priestupku alebo iného správneho deliktu osobou z prostredia ministerstva pôdohospodárstva alebo agentúry. Tu je potrebné prihliadať na to, že vo vzťahu ku konaniu podozrivej osoby z prostredia ministerstva pôdohospodárstva alebo agentúry môže existovať prepojenie aj na prijímateľa. Zároveň si dovoľujeme uviesť, že ide o zosúladenie znenia so znením vo vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ktorý bol schválený uznesením vlády SR č. 21/2021.  | Z | A |  |
| **ÚVSR** | **čl. I bod 11**V nadväznosti na náš návrh vypustiť novelizačný bod 10 v čl. I je zároveň potrebné vypustiť aj novelizačný bod 11 v čl. I , ktorým sa v § 34 ods. 8 za písmeno b) vkladá nové písmeno c), ktoré znie: „c) rozhodnutiu o vylúčení odkladného účinku,“. Odôvodnenie: V prípade, že bod 10 v čl. I bude vypustený, je potrebné vypustiť aj bod 11, ktorý naň nadväzuje. | Z | N | Vzhľadom na vyhodnotenie pripomienky k desiatemu novelizačnému bodu, nie je možné vykonať navrhovanú úpravu.Vzhľadom na pretrvávajúci rozpor k návrhu na vypustenie pôvodného desiateho novelizačného bodu, rozpor trvá aj v tejto veci.  |
| **ÚVSR** | **§13 ods. 10 zákona**Vo vlastnom materiáli navrhujeme doplniť nový bod 5. takto: 5. V § 13 ods. 10 sa veta na konci dopĺňa takto: „maximálne do sumy zistenej nezrovnalosti uvedenej v správe podľa § 13 ods. 7 písmena g)“. Ostatné body sa zodpovedajúcim spôsobom prečíslujú. Zdôvodnenie: Existujúca právna úprava v mnohých prípadoch zistených nezrovnalostí viedla k neprimerane tvrdému postupu platobnej agentúry voči žiadateľom alebo poberateľom štrukturálnych a investičných fondov. V mnohých prípadoch mohlo ísť o svojvoľné rozhodnutie štatutárneho zástupcu platobnej agentúry bez možnosti korekčného mechanizmu, nakoľko v minulosti bola zrušená právna úprava rozhodovacieho procesu platobnej agentúry v zmysle správneho poriadku, čo dávalo lepšiu ochranu práv a oprávnených záujmov dotknutých subjektov, ako aj umožňovalo samotnej platobnej agentúre opraviť svoje chybné rozhodnutie prostredníctvom tzv. autoremedúry. | O | ČA | Predkladateľ sa stotožňuje s požiadavkou ustanoviť maximálnu sumu vo vzťahu k oprávneniu pozastaviť vyplácanie podpory alebo príspevku poskytnutého podľa osobitného predpisu.V záujme ochrany finančných záujmov EÚ v SR je však potrebné zabezpečiť nielen dlžnú istinu, ale aj prípadné úroky alebo penále, ktoré Pôdohospodárska platobná agentúra bude vymáhať do výšky dlžnej istiny. Z tohto dôvodu je potrebné ustanoviť „strop“ pri pozastavení podpory alebo príspevku ako dvojnásobok sumy zistenej nezrovnalosti.K záveru odôvodnenia zásadnej pripomienky predkladateľ dodáva, že konanie o nezrovnalostiach prebieha v  zmysle správneho poriadku, právna úprava rozhodovacieho procesu Pôdohospodárskej platobnej agentúry v zmysle správneho poriadku v súvislosti s vymáhaním neoprávnene vyplatených finančných prostriedkoch nebola zrušená. |